# Baha Abu al-Ata

Baha Abu al-Ata (àrab: بهاء أبو العطا, Bahāʾ Abū l-ʿAṭā; Gaza, 25 de novembre de 1977 - 12 de novembre de 2019) va ser un líder de la facció militar islamista Gihad Islàmic a Palestina (GIP). El 12 de novembre de 2019, les Forces de Defensa d'Israel (FDI) van matar Abu al-Ata i la seva dona en un assassinat selectiu; quatre dels seus fills i un veí també van resultar ferits. Els assassinats van provocar enfrontaments entre israelians i palestins. Khalil Bathani es va convertir en el nou líder del GIP.

## Brigades Al-Quds

Al-Ata va néixer el 25 de novembre de 1977 a Shuja'iyya, districte de la ciutat de Gaza. Era llicenciat en sociologia, estava casat i era pare de cinc fills.
Es va unir a les Brigades Al-Quds, un braç armat del Moviment del Gihad Islàmic a Palestina, l'any 1990, i més tard es va convertir en el seu cap. Les Forces de Defensa d'Israel van dir, abans de la seva mort, que Abu al-Ata comandava els esforços del GIP a la regió nord de la Franja de Gaza i que havia estat responsable de diversos atacs realitzats contra Israel el 2019, com ara el llançament de míssils contra la ciutat israeliana de Sederot l'agost d'aquell any, i contra la ciutat d'Asdod al setembre. Segons les FDI, Abu al-Ata planejava executar més atacs en el futur.

## Mort

El 12 de novembre de 2019, a les 4.00 del matí les FDI van matar Abu al-Ata en un atac aeri selectiu. La Força Aèria Israeliana va atacar el dormitori on s'allotjava amb la seva dona, i tots dos van morir. L'operació es va basar en la informació específica proporcionada pel Shin Bet, el servei d'intel·ligència d'Israel. La tensió es va desencadenar després de la seva mort provocant la intervenció militar d'Israel en l'anomenada Operació Cinturó Negre.

## Referències

* ↑ «Israel Kills Islamic Jihad Leader, Prompting Gaza Rocket Attacks» (en anglès). The Wall Street Journal, 12-11-2019. [Consulta: 10 novembre 2023].
* ↑ «Israel kills top Palestinian Islamic Jihad militant in Gaza» (en anglès). BBC News, 12-11-2019. [Consulta: 10 novembre 2023].
* 1 2 «Islamic Jihad leader killed in Israeli air strike» (en anglès). CNN, 13-11-2019. [Consulta: 10 novembre 2023].
* 1 2 «Rocket sirens sound in Tel Aviv after Israel kills Islamic Jihad leader in Gaza» (en anglès). Independent, 12-11-2019. [Consulta: 10 novembre 2023].
* ↑ «IAF strikes Hamas in the Gaza Strip, after rocket forces PM offstage» (en anglès). The Jerusalem Post, 26-12-2019. [Consulta: 10 novembre 2023].
* ↑ «Slain Islamic Jihad commander rocketed to prominence in year before his death» (en anglès). The Times of Israel, 12-11-2019. [Consulta: 10 novembre 2023].
* ↑ «Israel kills a senior leader of Palestinian Islamic Jihad in Gaza airstrike» (en anglès). The Washington Post, 12-11-2019. [Consulta: 10 novembre 2023].
* ↑ «Who was Islamic Jihad's Baha Abu al-Ata and why did Israel want him dead?» (en anglès). The Jerusalem Post, 12-11-2023. [Consulta: 10 novembre 2023].
* ↑ «Israel Kills Senior Islamic Jihad Commander in Gaza» (en anglès). The Washinton Post, 12-11-2019. [Consulta: 10 novembre 2023].
* ↑ «Israel kills powerful Islamic Jihad commander Abu al-Ata in targeted Gaza strike» (en anglès). The Times of Israel, 12-11-2019. [Consulta: 10 novembre 2023].
* ↑ «מול הגי'האד האסלאמי ישראל משחקת על כל המגרש» (en hebreu). zman.co.il, 12-11-2019. [Consulta: 11 novembre 2023].